শুশানিক কুরঘিনিয়ান
শুশানিক কুরঘিনিয়ান ( আর্মেনীয়: Շուշանիկ Կուրղինյան; ১৮ আগস্ট ১৮৭৬ - ২৪ নভেম্বর ১৯২৭) ছিলেন একজন আর্মেনিয়ান লেখক যিনি সমাজতান্ত্রিক ও নারীবাদী কবিতার বিকাশে অনুঘটক হয়ে উঠেছিলেন। তাকে "কণ্ঠহীনদের কণ্ঠস্বর" হিসেবে বর্ণনা করা হয়েছে এবং তিনি নিজেই কবি হিসেবে তার ভূমিকাকে "গভীরভাবে রাজনৈতিক" হিসেবে দেখেছেন। তার প্রথম কবিতা ১৮৯৯ সালে তারাজে প্রকাশিত হয়, এবং ১৯০০ সালে তার প্রথম ছোট গল্প আঘবিউর জার্নালে প্রকাশিত হয়। আলেকজান্দ্রোপোলে প্রথম হুনটাকিয়ান মহিলা রাজনৈতিক দল প্রতিষ্ঠার পর, কুর্ঘিনিয়ান জারবাদী শাসনের গ্রেপ্তার থেকে বাঁচতে ডনের রোস্তভে পালিয়ে যান। তার কবিতার প্রথম খণ্ড, রিংঅফ দ্য ডন, ১৯০৭ সালে প্রকাশিত হয়, এবং এই খণ্ডথেকে তার একটি কবিতা, "ঈগলের প্রেম", অনুবাদ করা হয় এবং অ্যালিস স্টোন ব্ল্যাকওয়েলের দ্বিতীয় সংকলন আর্মেনিয়ান কবিতা: ইংরেজি শ্লোকে রূপান্তরিত (১৯১৭) অন্তর্ভুক্ত করা হয়। রুশ বিপ্লবের পর, ১৯২১ সালে তিনি সোভিয়েত আর্মেনিয়ায় ফিরে আসেন যেখানে তিনি তার মৃত্যুর আগ পর্যন্ত বসবাস করতেন। কুর্ঘিনিয়ান তার সারা জীবন ধরে তার সময়ের আর্মেনিয়ান শৈল্পিক ও সাহিত্য জগতের বিখ্যাত সদস্যদের সাথে উল্লেখযোগ্য সম্পর্ক গড়ে তুলেন, যার মধ্যে ছিলেন ভ্রতানেস পাপাজিয়ান, আভেতিক ইসাহাকিয়ান, হোভানেস তৌমানিয়ান, হরান্ড নাজারিয়ৎজ এবং অন্যান্য।